CELEX: 62020CN0247
Language: fi
Date: 2020-04-07 00:00:00
Title: Asia C-247/20: Ennakkoratkaisupyyntö, jonka Appeals Service Northern Ireland (Yhdistynyt kuningaskunta) on esittänyt 7.4.2020 – VI v. Commissioners for Her Majesty’s Revenue and Customs

21.9.2020   
            
            
               FI
            
            
               Euroopan unionin virallinen lehti
            
            
               C 313/9
            
         
      Ennakkoratkaisupyyntö, jonka Appeals Service Northern Ireland (Yhdistynyt kuningaskunta) on esittänyt 7.4.2020 – VI v. Commissioners for Her Majesty’s Revenue and Customs
      (Asia C-247/20)
      (2020/C 313/11)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      Appeals Service Northern Ireland
      
         Pääasian asianosaiset
      
      
         Valittaja: VI
      
         Vastapuoli: Commissioners for Her Majesty’s Revenue and Customs
      
         Ennakkoratkaisukysymykset
      
      
                  1)
               
               
                  Onko lapsella, jolla on pysyvä oleskeluoikeus ETA:lla, oltava kattava sairausvakuutus, jotta hän säilyttää oleskeluoikeuden, kuten hänellä olisi vuoden 2016 asetuksen 4 §:n 1 momentissa tarkoitettuna omavaraisena henkilönä oltava?
               
            
                  2)
               
               
                  Onko vuoden 2016 asetuksen 4 §:n 3 momentin b kohdan mukainen edellytys (jonka mukaan kattavaa sairausvakuutusturvaa Yhdistyneessä kuningaskunnassa koskeva edellytys täyttyy opiskelijan tai omavaraisen henkilön tapauksessa vuoden 2016 asetuksen 16 §:n 2 momentin b kohdan ii alakohdan osalta vain, jos tällainen turva kattaa sekä kyseisen henkilön että kaikki hänen asianomaiset perheenjäsenensä) unionin oikeuden nojalla lainvastainen, kun otetaan huomioon direktiivin 2004/38 (1) 7 artiklan 1 kohta ja tuomion Teixiera (C-480/08) 70 kohtaan sisältyvä unionin tuomioistuimen oikeuskäytäntö?
               
            
                  3)
               
               
                  Kun otetaan huomioon tuomion Ahmad v. Secretary of State for the Home Department [2014] EWCA Civ 988, 53 kohta, onko Yhdistyneen kuningaskunnan ja Irlannin tasavallan välillä käytössä olevia, yhteistä matkustusaluetta (Common Travel Area) koskevia vastavuoroisia järjestelyjä, jotka koskevat sairausvakuutusturvaa, pidettävä ”vastavuoroisina järjestelyinä” ja onko niiden näin ollen katsottava muodostavan vuoden 2016 asetuksen 4 §:n 1 momentissa tarkoitetun kattavan sairausvakuutusturvan?
               
            
         (1)  Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annettu Euroopan parlamentin ja neuvoston direktiivi 2004/38/EY (EUVL 2004, L 158, s. 77).